Още при възцаряването си Персей изпраща посланици в Сената, чрез които подновява договора на баща си Филип V за приятелски отношения с Рим. Но значителното военно, икономическо и дипломатическо израстване на Македония през първите години от царуването му я превръща в опасен съперник за хегемонията на Рим източно от Адриатика и води до избухването на Третата македонска война.